**Plan for det samlede udbud i Randers Kommune og Favrskov Kommune 2022**

**Forberedende Voksenundervisning - FVU**

**Mål for indsatsen:**

Sikre et bredt udbud i forhold til geografisk spredning og målgrupper

* Flere udbud og undervisningssteder i hver kommune
* Udbud der sikrer relevante og tilgængelige tilbud til
  + personer i uddannelse
  + personer i beskæftigelse
  + personer uden beskæftigelse

Sikre kendskab til udbuddet ved information og opsøgende virksomhed ift. relevante målgrupper.

Sikre vejledning med fokus på at FVU fører til videre uddannelse.

**Prognoser for behovet:**

Vi har igen i 2021 haft et fald i aktiviteten på FVU. Der har samlet set varet 56,8 årselever i de første 3 kvartaler mod samlet 71,1 i 2020. Situationen pt er præget at corona og højkonjunktur, så vi forventer et forsat fald i aktiviteten i det kommende år.

**Omfanget af udbuddet**

Det konkrete udbud fremgår af den enkelte skoles hjemmeside og en samlet oversigt findes andet sted på Randers HF og VUC hjemmeside (link til ”FVU og OBU i Randers Kommune og Favrskov Kommune”)

Det gælder for alle udbydere, at der udbydes åbne hold på minimum en adresse (oftest egen adresse) i et omfang, der løbende justeres efter efterspørgslen.

Alle udbydere er opsøgende på efterspørgslen efter Forberedende Voksenundervisning og indgår gerne i samarbejde med virksomheder, uddannelsesinstitutioner, foreninger mm. om udbud af OBU på adresser tæt på given målgruppe.

Disse skoler tilbyder undervisning:

* Randers HF og VUC
* Daghøjskolen i Randers
* AOF Midt
* FOF Randers
* FOF Aarhus (opsagt pr 1.8.22)
* LOF Midtjylland (opsagt pr 1.8.22)
* Sprogcenter Randers
* SOSU Randers (opsagt pr 1.8.22)

Vi vurderer, at de 8 udbydere af FVU i Randers Kommune og Favrskov Kommune samlet set er for mange efter flere års faldende aktivitet. Der er derfor taget initiativ til opsigelse af driftsoverenskomster med de udbydere, der gennem en årrække ikke har haft minimumsaktiviteten på 5 årselever. Vi vurderer, at de resterende 5 udbydere har rigelig kapacitet til at dække efterspørgslen af FVU. Samtidig vurderer vi, at den geografiske spredning i undervisningssteder stadig sikrer tilstrækkelig tilgængelighed.